সৈয়দ জয়নুল আবেদীন (রাজনীতিবিদ)

সৈয়দ জয়নুল আবেদীন একজন বাংলাদেশী রাজনীতিবিদ। তিনি ত্রয়োদশ জাতীয় সংসদ নির্বাচনে ঢাকা-৪ আসনের একজন নির্বাচিত সংসদ সদস্য। বর্তমানে তিনি বাংলাদেশ জামায়াতে ইসলামী ঢাকা মহানগরী দক্ষিণ-এর মজলিসে শুরা ও কর্মপরিষদ সদস্য।

 জন্ম ও শিক্ষাজীবন 
সৈয়দ জয়নুল আবেদীন ১৯৭১ সালের ১ মার্চ বরিশাল জেলার বাকেরগঞ্জে জন্মগ্রহণ করেন। তার পিতার নাম সৈয়দ হোসেন আলী ও মাতার নাম রাহেলা বেগম। তিনি বাংলাদেশ ইসলামী বিশ্ববিদ্যালয় থেকে ইসলামিক স্টাডিজ বিভাগে প্রথম শ্রেণিতে স্নাতক ও স্নাতকোত্তর ডিগ্রি অর্জন করেন। ১৯৮০-এর দশকের শেষভাগ থেকেই তিনি ঢাকা-৪ আসনের বিভিন্ন এলাকায় স্থায়ীভাবে বসবাস শুরু করেন এবং দীর্ঘ কয়েক দশক ধরে এই এলাকার মানুষের সুখ-দুঃখের সাথে ওতপ্রোতভাবে জড়িত রয়েছেন।

 ব্যক্তিজীবন 
ব্যক্তিজীবনে তিনি সংযমী ও পারিবারিক জীবনযাপন করেন। পেশাগতভাবে তিনি ব্যাংকিং খাতের সঙ্গে যুক্ত ছিলেন। ব্যক্তিগত জীবন সম্পর্কে তিনি সাধারণত গণমাধ্যমে সীমিত তথ্য প্রকাশ করে থাকেন।

 রাজনৈতিক জীবন 
সৈয়দ জয়নুল আবেদীন বাংলাদেশের ইসলামী রাজনৈতিক দল বাংলাদেশ জামায়াতে ইসলামির একজন সক্রিয় রাজনীতিবিদ। তিনি দীর্ঘদিন ধরে দলটির রাজনৈতিক ও সাংগঠনিক কার্যক্রমের সঙ্গে যুক্ত আছেন। তিনি বাংলাদেশ জামায়াতে ইসলামী ঢাকা মহানগরী দক্ষিণের কর্মপরিষদ সদস্য। ঢাকা মহানগরীর বিভিন্ন এলাকায় দলীয় কর্মকাণ্ডে অংশগ্রহণের মাধ্যমে তিনি রাজনৈতিক অঙ্গনে পরিচিতি লাভ করেন। ঢাকা-৪ (শ্যামপুর-কদমতলী) এলাকার মাটি ও মানুষের সাথে দীর্ঘ সময় অতিবাহিত করেছেন। এলাকার সাধারণ মানুষের অধিকার আদায়ের আন্দোলন-সংগ্রামে তিনি সব সময় অগ্রণী ভূমিকা পালন করেছেন। রাজনৈতিক কর্মকাণ্ডের কারণে তিনি বিগত সময়ে বিভিন্ন হামলা, মামলা এবং কারাবরণের শিকার হয়েছেন। প্রতিকূল পরিস্থিতির মাঝেও তিনি এলাকা ছেড়ে যাননি, যা তাঁকে স্থানীয় পর্যায়ে একজন অকুতোভয় নেতা হিসেবে প্রতিষ্ঠিত করেছে। ২০২৬ সালের সাধারণ নির্বাচনে তিনি এই আসন থেকে বিপুল ভোটে সংসদ সদস্য নির্বাচিত হন।

 সামাজিক ও শিক্ষামূলক অবদান 
সৈয়দ জয়নুল আবেদীন ঢাকা-৪ এলাকার আর্থ-সামাজিক উন্নয়ন এবং শিক্ষার প্রসারে দীর্ঘ দিন ধরে কাজ করে যাচ্ছেন। তাঁর উল্লেখযোগ্য সামাজিক অবদানসমূহ হলো:

 **শিক্ষা প্রতিষ্ঠান প্রতিষ্ঠা:** তিনি পিছিয়ে পড়া জনগোষ্ঠীর মাঝে শিক্ষার আলো ছড়াতে তা'লীমুল মিল্লাত ইসলামিয়া মাদরাসা, কর্ডোভা ইন্টারন্যাশনাল স্কুল এবং খন্দকার গিয়াস উদ্দিন জামেয়া দারুল আরকাম ও এতিমখানা প্রতিষ্ঠা করেছেন।
 **মানবিক সহায়তা:** প্রাকৃতিক দুর্যোগ এবং করোনা মহামারীর সময় তিনি এলাকার অসহায় মানুষের ঘরে ঘরে খাদ্য ও চিকিৎসা সহায়তা পৌঁছে দিয়েছেন। 
 **ধর্মীয় ও সামাজিক কাজ:** তিনি স্থানীয় মসজিদ ও মাদরাসাগুলোর অবকাঠামো উন্নয়নে গুরুত্বপূর্ণ ভূমিকা পালন করেন এবং সামাজিক ন্যায়বিচার প্রতিষ্ঠায় সক্রিয়ভাবে কাজ করেন।

 নির্বাচন 
২০২৬ সালের ত্রয়োদশ জাতীয় সংসদ নির্বাচনে তিনি ঢাকা-৪ আসনে বাংলাদেশ জামায়াতে ইসলামির মনোনীত প্রার্থী হিসেবে প্রতিদ্বন্দ্বিতা করেন। নির্বাচনে তিনি বিজয়ী হয়ে জাতীয় সংসদ সদস্য নির্বাচিত হন।

 তথ্যসূত্র  

 বহিঃসংযোগ 

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:১৯৭১-এ জন্ম
বিষয়শ্রেণী:বরিশাল জেলার রাজনীতিবিদ